Diari Oficial de la Generalitat Valenciana


Sumari del DOGV 9813, del 21-03-2024 (2024/2430)

Extracte de la Resolució de 15 de març de 2024 la consellera d'Innovació, Indústria, Comerç i Turisme, per la qual es convoquen els premis de la Generalitat de la fase autonòmica del concurs escolar 2023-2024 Consumópolis 19: Suma't a l'energia responsable.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9813

Data del DOGV
:   21-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2430


Data del document
:   15-03-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Indústria, Comerç i Turisme

Extracte de la Resolució de 15 de març de 2024 la consellera d'Innovació, Indústria, Comerç i Turisme, per la qual es convoquen els premis de la Generalitat de la fase autonòmica del concurs escolar 2023-2024 Consumópolis 19: Suma't a l'energia responsable. [2024/2430]  
BDNS (identif.): 749593  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/749593)  
  
  
Primer. Beneficiaris  
L'alumnat que forma part dels equips guanyadors i personal docent coordinador d'estos que reunisquen els requisits següents:  
a) Estar inscrits dins del termini i en la forma corresponent en el lloc web de Consumópolis.  
b) Haver completat, totes i tots els integrants de l'equip, el recorregut per la ciutat virtual de Consumópolis, en la forma que es detalla en les instruccions generals de participació.  
c) Remetre, dins del termini i en la forma corresponent, la sol·licitud a la fase autonòmica juntament amb la fitxa virtual del treball, a la Conselleria d'Innovació, Indústria, Comerç i Turisme:  
https://www.gva.es/va/inicio/procedimientos'id\_proc=2912&version=red   
Hi ha tres nivells de participació:  
Nivell 1: quint i sext cursos d'Educació Primària.  
Nivell 2: primer i segon cursos d'Educació Secundària Obligatòria.  
  
Nivell 3: tercer i quart cursos d'Educació Secundària Obligatòria o Formació Professional Bàsica.  
  
Segon. Objecte  
Premis de la Generalitat.  
  
Tercer. Bases reguladores  
Ordre CSM/1008/2021, de 20 de setembre, que aprova les bases reguladores dels premis del concurs escolar Consumópolis (BOE 230, 25.9.2021).   
  
Quart. Quantia  
L'import màxim global destinat a atendre estos premis és de 6.000,00 euros.  
1. Els equips seleccionats obtindran els premis següents:  
a) Un primer premi de 900,00 euros i la participació en la fase nacional, per a l'equip que més punts obtinga en cada un dels nivells de participació.  
b) Un segon premi de 500,00 euros, per a l'equip que quede en segon lloc en punts obtinguts en cada un dels nivells de participació.  
  
c) Un tercer premi de 300,00 euros, per a l'equip que quede en tercer lloc en punts obtinguts en cada un dels nivells de participació.  
  
2. S'establixen tres premis especials de 300,00 euros cada un, per al personal docent que coordine un major nombre d'equips en cada un dels nivells de participació i que, almenys, un d'estos equips haja sigut finalista en este nivell. Cada docent coordinadora o coordinador només podrà obtindre un d'estos premis especials.  
En el cas que es produïsca un empat entre diversos docents, s'atorgaran els premis a aquells els equips dels quals sumen un nombre més gran de punts en total. Si persistix l'empat, es prorratejarà el premi entre els docents que continuen empatats.  
3. Al professorat coordinador dels equips en esta convocatòria se li podran reconéixer trenta hores de formació, en aplicació de l'Ordre 65/2012, de 26 d'octubre, i l'Ordre 54/2014, d'1 de juliol, de la Conselleria d'Educació, Cultura i Esport, pel Servei de Registre i Acreditació Docent, d'acord amb la informació certificada en l'acta de participació final enviada per la Direcció General de Comerç, Artesania i Consum.   
  
4. Per a tots els projectes presentats, que reunisquen els requisits establits en esta convocatòria, s'expedirà un certificat de participació.  
  
5. El jurat podrà declarar deserts alguns dels premis.  
  
Quint. Termini presentació de sol·licituds  
El termini per a la presentació de les sol·licituds començarà el 22 de març de 2024 i finalitzarà el 15 d'abril de 2024.  
  
Sext. Altres dades  
1. Sol·licituds:  
La sol·licitud subscrita pel professor coordinador o per la professora coordinadora es presentarà de manera telemàtica, mitjançant certificat digital, accedint a la seu electrònica de la Generalitat a través del següent enllaç:  
 https://www.gva.es/va/inicio/procedimientos'id\_proc=2912&version=red   
2. Documentació: la prevista en l'apartat quint de la resolució de convocatòria: el model de sol·licitud de participació, l'autorització firmada pels representants legals dels concursants, i el document d'autorització de consulta de dades del professorat coordinador, i dels representants legals de l'alumnat participant estan a la disposició de les persones interessades en el portal de la Generalitat www.gva.es, accedint als apartats Guia Prop, Tràmits i Servicis.  
  
A estos documents, s'ha d'adjuntar, a més, la fitxa virtual identificativa del treball realitzat que, juntament amb l'autorització anterior, es podrà descarregar del lloc web del concurs.  
3. Criteris de valoració:  
Per a la selecció d'equips amb dret a premi es tindran en compte els criteris següents:  
a) La puntuació de les proves obtinguda en el recorregut per la ciutat virtual de Consumópolis queda establida de manera automàtica pel mateix sistema sobre la base dels criteris de coneixements i habilitats detallats en les instruccions generals de participació.  
b) El treball en equip es puntuarà d'acord amb els criteris i barems següents:   
- Coherència del treball amb els objectius del concurs: es valorarà fins a 40 punts.  
- Creativitat i originalitat del treball: es valorarà fins a 20 punts.  
- Presentació del treball: es valorarà fins a 20 punts.  
- Qualitat tècnica: es valorarà fins a 15 punts.  
- Qualitat lingüística: es valorarà fins a 5 punts.  
2. El jurat valorarà cada una de les dos parts, el recorregut per la ciutat virtual i el treball en equip, en el 50 per cent cada una de la totalitat de la puntuació del concurs escolar, segons els criteris establits en l'apartat anterior.  
  
València, 15 de març de 2024. La consellera d'Innovació, Indústria, Comerç i Turisme: Nuria Montes de Diego.